OzLabs/hebrew-wiki-articles huggingface dataset:
ג'ון ג'. וולש

ג'ון ג'יימס "ג'ק" וולש הבן (באנגלית: .John James "Jack" Welch Jr; 23 באוגוסט 1930 – 8 באוקטובר 2010) היה מדען, איש עסקים ואיש ממשל אמריקאי. הוא שימש כסגן מזכיר חיל האוויר של ארצות הברית לרכש בין השנים 1987–1992. ב-1989 הוא כיהן לזמן קצר כמזכיר חיל האוויר בפועל.
==ביוגרפיה==
ג'ון וושל נולד בקיימברידג', מסצ'וסטס. הוא למד במכון הטכנולוגי של מסצ'וסטס, שם הוא סיים לימודי בוגר במדעים ב-1951.

לאחר סיום לימודיו הוא החל לעבוד בחברת ייצור המטוסים "ווט" , שב-1961 נרכשה על ידי חברת "לינג-טמקו-ווט" . בשנים 1965–1970 הוא היה סגן נשיא חטיבת הטילים והחלל של LTV אירוספייס קרופוריישן. בתקופה זו הוא שימש במקביל כמדען הראשי של חיל האוויר של ארצות הברית. ב-1970 הוא היה לסגן הנשיא של LTV אירוספייס, משרה בה הוא שימש עד 1974, כאשר התמנה כסגן נשיא התאגיד. ב-1975 הוא מונה כסגן נשיא בכיר של LTV איירוספייס, תפקידו בו הוא כיהן עד 1985.

ב-1 ביולי 1987 מינה הנשיא רונלד רייגן את וולש כסגן מזכיר חיל האוויר של ארצות הברית לרכש. הוא המשיך לכהן בתפקיד זה עד תום נשיאותו של הנשיא הבא, ג'ורג' הרברט ווקר בוש. לזמן קצר, מה-29 באפריל ועד ה-21 במאי 1989, הוא כיהן כמזכיר חיל האוויר בפועל.

לאחר סיום שירותו בממשל הפדרלי שימש וולש כחבר דירקטוריון בכמה תאגידים, כולל MBDA-ארצות הברית, ורינט מערכות, סרקו, דינקס צבא וביטחון, מגיט ווילקוקסון.

ג'ון וולש נפטר ב-8 באוקטובר 2010 בדאלאס, טקסס.

==קישורים חיצוניים==

* 

קטגוריה:מזכירי חיל האוויר של ארצות הברית
קטגוריה:בוגרי המכון הטכנולוגי של מסצ'וסטס
קטגוריה:אמריקאים שנולדו ב-1930
קטגוריה:אמריקאים שנפטרו ב-2010
הנריק דלסגארד

הנריק דלסגארד (בדנית: Henrik Dalsgaard; נולד ב-27 ביולי 1989) הוא כדורגלן דני המשחק בעמדת המגן הימני במיטיולן הדנית.

==קריירת מועדונים==
דלסגארד התחיל את הקריירה שלו במספר מועדונים מקומיים, אחד מהם הוא ויבורג. בדצמבר חתם באולבורג. ב-11 במאי 2009, דלסגארד ערך את הופעת הבכורה שלו בקבוצה הבוגרת בתיקו 1-1 נגד אורהוס. ב-31 במאי 2009, הבקיע את שער הבכורה שלו בקריירה בתיקו 2-2 נגד נורשלן.

בדצמבר , דלסגארד חתם לשנתיים וחצי בזולטה ורכם, עם אופציה לשנה נוספת.

ב-23 במאי 2017, דלסגארד חתם לשלוש שנים בברנטפורד מהפוטבול ליג צ'מפיונשיפ. ב-1 בנובמבר 2017, נפצע בברכו במשחק נגד ברמינגהאם סיטי ונעדר לשלושה חודשים. ב-10 באפריל, הבקיע את שער הבכורה שלו בקבוצה במשחק הליגה נגד נוטינגהאם פורסט. ב-29 בנובמבר 2019, האריך את חוזהו במועדון בעונה נוספת.

ב-7 ביוני 2021, חזר דלסגארד לדנמרק וחתם על חוזה לשלוש שנים במיטיולן.

==קריירה בינלאומית==
בצעירותו, דלסגארד שיחק בנבחרות הצעירות של דנמרק.

ב-26 בינואר 2013, דלסגארד ערך את הופעת הבכורה שלו בנבחרת הבוגרת בניצחון 0–4 נגד . ב-26 במרץ 2019, דלסגארד הבקיעת את שער הבכורה שלו בנבחרת בתיקו 3-3 נגד .

==תארים==
; אולבורג
*ליגת העל הדנית: 
*הגביע הדני: 

; זולטה ורכם
*הגביע הבלגי: 

; אישיים
*נבחרי העונה בדנמרק: 

==קישורים חיצוניים==

קטגוריה:כדורגלנים דנים
קטגוריה:מגני כדורגל דנים
קטגוריה:כדורגלני אולבורג
קטגוריה:כדורגלני זולטה ורכם
קטגוריה:כדורגלני ברנטפורד
קטגוריה:כדורגלני מיטיולן
קטגוריה:כדורגלני נבחרת דנמרק
קטגוריה:ספורטאים זרים בבלגיה
קטגוריה:ספורטאים דנים באנגליה
קטגוריה:כדורגלני מונדיאל 2018
קטגוריה:דנים שנולדו ב-1989
הנס גלובקה

הנס גלובקה (בגרמנית: Globke Hans; 10 בספטמבר 1898 – 13 בפברואר 1973) היה משפטן ופקיד במשרד הפנים של הרייך השלישי ופקיד בכיר בממשלת מערב גרמניה בתקופה שאחרי מלחמת העולם השנייה.

== ביוגרפיה ==
גלובקה שירת ברפובליקה הוויימרית, וב-1929 מונה ליועץ לענייני מנהל של משרד הפנים הפרוסי. גלובקה לא היה חבר במפלגה הנאצית, אולם סייע לה. עם עליית הנאצים לשלטון בשנת 1933 סייע בחקיקת חוקי החירום שהעניקו להיטלר סמכויות רודניות בלתי מוגבלות. בין החוקים שהיה שותף לכתיבתם היה החוק מיום 10 ביולי 1932, המפזר את ממשלת פרוסיה בראשות הסוציאל-דמוקרט אוטו בראון. בשנת 1936 כתב עם וילהלם שטוקרט ועם ברנהארד לוזנר את ה'פרשנות לחקיקת הרייך בענייני גזע' שמבוסס על השיתוף של 'העם הגרמני ההומוגני מבחינה גזעית, והקשור בקשרי דם. בפרשנותו הבהיר כי 'בעלי דם זר' – כלומר, בעיקר יהודים – יהיו מנועים אוטומטית מקבלת אזרחות הרייך, ומכהונה במשרת ציבור כלשהי. גלובקה הגה את הרעיון לחייב את כול יהודי גרמניה להוסיף לשמם את השמות 'ישראל' לגבר ו'שרה' לאישה.

במסגרת הרייך תפקידו עזר בניסוח חוקי נירנברג וקבע קווים מנחים ל'גרמניזציה' של העמים הנכבשים באזורי הכיבוש. כמו כן סייע לממשלה הפשיסטית של סלובקיה לנסח את החוקים הנוגעים ליהודים.

== אחרי המלחמה ==
גלובקה נהנה ממעמד יוקרתי בגרמניה שאחרי המלחמה. ב-1953 מונה גלובקה למנהל כללי של משרד ראש-הממשלה (הקנצלריה) ולראש אגף כוח-אדם, את תפקידיו אלו מילא עד שנת 1962. הקאנצלר קונראד אדנאואר העניק לגלובקה את חסותו ומנע את התפטרותו בעקבות ביקורת שנשמעה לכיוונו ממזרח גרמניה. לפני פרישתו, העניק אדנאואר אות הצטיינות לגלובקה. עם זאת במזרח גרמניה, ראו בגלובקה פושע ומסמך שחובר שם נקרא: "גלובקה - הביורוקרט של המוות". המסמך מוכיח את הקשר של גלובקה לחקיקה הנאצית. בעקבות זאת בית משפט העליון של מזרח גרמניה גזר עליו מאסר עולם. בשנת 1961 בימי משפט אייכמן בישראל, סוכנות הביון של מערב גרמניה פעלה להצניע את קשריו של גלובקה עם אייכמן.

פריץ באואר ששימש כתובע הכללי של מדינת הסן, זימן את גלובקה וגבה ממנו עדות על חלקו בניסוח החוקים. גלובקה טען להגנתו, כי סייע בכתיבת החוקים במטרה לרכך את החוקים שניסו לחוקק הנאצים. לבסוף, החליטו משרדי המשפטים של המדינות הסן ונורדריין וסטפאליה על העברת תיק החקירה של גלובקה לתובע הכללי בבון. לאחר שהועבר התיק לבון, החליט התובע הכללי שם על סגירת התיק והפסקת החקירה בעניין. 

בשנת 1963 בעקבות הביקורת הציבורית וגזר הדין שניתן כנגדו במזרח גרמניה, עזב גלובקה את תפקידיו הציבוריים והיגר לשווייץ.

== ראו גם ==
* דה-נאציפיקציה
* רוצח מכתבה

==קישורים חיצוניים==

== הערות שוליים ==

קטגוריה:משפטנים נאצים
קטגוריה:משפטנים גרמנים
קטגוריה:אנשי צבא גרמנים במלחמת העולם הראשונה
קטגוריה:בוגרי אוניברסיטת בון
קטגוריה:נוצרים רומים-קתולים גרמנים
קטגוריה:בוגרי אוניברסיטת קלן
קטגוריה:מקבלי עיטור מסדר ההצטיינות של הרפובליקה של איטליה
קטגוריה:גרמנים שנולדו ב-1898
קטגוריה:גרמנים שנפטרו ב-1973
מישור רוסון

מישור רוסון או רמת רוסון המכונה גם הר רוסון (באנגלית: Rawson Plateau; המכונה גם Mount Rawson) הוא רמה מישורית מכוסה קרח, בהרי המלכה מוד, באזור חוף אמונדסן של שטח חסות רוס שבאנטארקטיקה.

אורכו של המישור 24 קילומטרים; גובהו 3,400 מטרים מעל פני הים.

המישור הוא מוצאם של קרחון באומן, קרחון מופט, וקרחון סטיגל.

== היסטוריה ==
=== גילוי ומיפוי הרמה ===

הרמה מופתה לראשונה על ידי משלחת החקר של ריצ'רד בירד בשנים 1928 - 1930, ובשנית על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

=== מקור השם ===

הרמה נקראת על שמו של קנט ל. רוסון (Kennett L. Rawson), שנתן חסות למשלחת ריצ'רד בירד שנערכה בין השנים 1928–1930, והיה חבר במשלחת ריצ'רד בירד שנערכה בין השנים 1933–1935.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:12388 מישור רוסון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11906&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מישור רוסון] באתר הגאזט האנטארקטי המשווה SCAR של ממשלת אוסטרליה
* [https://www.timeanddate.com/moon/@6623918 זמני זריחת/שקיעת שמש/ירח במישור רוסון]
* [https://www.mountain-forecast.com/peaks/Rawson-Plateau/forecasts/3400 תחזית מזג אוויר עדכנית ארוכת טווח עבור מישור רוסון (לפי גבהים)]

== הערות שוליים ==

רוסון
רוסון
רוסון
מות אדוניס (מצואולי)

מות אדוניס (באיטלקית: Morte di Adone) הוא פסל שיש של הפסל ג'וזפה מצואולי, שהושלם בשנת 1709 ומתאר את מות אדוניס. הוא נחצב בגודל טבעי (גובה 193 ס"מ) ומוצג במוזיאון הארמיטאז' בסנקט פטרבורג.<ref name=c1> </ref>

על פי השיר האפי מטמורפוזות של אובידיוס, גידלה האלה ונוס את אדוניס כאם והוא הפך למאהב שלה. באחת מגיחות הציד שלו נפצע אדוניס פציעה קשה בירכו על ידי חזיר בר ומת מפצעיו בידיה של ונוס, אשר יצקה את נקטר האלים על הדם הניגר, וממנו צמחו פרחי הכלנית האדומים (למרות זאת, סוג הפרח הקרוי על שם אדוניס הוא הדמומית).

הציור הגיע למוזיאון הארמיטאז' בשנת 1923, לאחר ששכן לפני כן באוסף מוסין-פושקין (Musin-Pushkin collection).<ref name=c1></ref>

יצירה זו של מצואולי, מתלמידיו של ברניני, שעליה עבד כמעט 30 שנה (החל מ-1680), מגלמת את כל התכונות של הבארוק המאוחר. היא מתארת את הרגע שבו אדוניס עומד ליפול, לאחר שספג מהלומה מחזיר הבר. תנוחתו ולבושו של אדוניס מחזקים את הדינמיות של הרגע הדרמטי הזה. גלימתו, אשר מועפת אל מעבר לכתפו, מעניקה לפסל רוגע וציוריות. העיבוד המגוון של השיש, החל מליטוש אלגנטי לחספוס, משפר את הדקורטיביות של היצירה.<ref name=c1></ref>

== ראו גם ==
* מות אדוניס, ציור שמן של פטר פאול רובנס
* ונוס ואדוניס, ציור שמן של טיציאן

==קישורים חיצוניים==

== הערות שוליים ==

קטגוריה:ארמיטאז'
קטגוריה:פיסול
קטגוריה:יצירות המאה ה-18
עובר מה שעובר

עובר מה שעובר הוא פזמון ישראלי שכתב והלחין אודי דמארי, ובוצע על ידי הזמר החסידי האמריקאי אברהם פריד, באלבומו כמה טוב שנפגשנו. 

==רקע==

מילות השיר עוסקות בניחום ועידוד על הצרות בחיים, ובכך שעם ישראל עובר אותן ביחד.

מילות הפזמון בשיר הן "על כולנו עובר מה שעובר, רק לקום להתגבר; אל תיפול אחי, האמונה בלב. על כולנו עובר מה שעובר, רק תקום ותתגבר, ותתעודד כי אלוקים שומר".

השיר זכה לפרסום רב ולהצלחה במגזר הדתי והחרדי והושמע גם במגזר החילוני. היה מהשירים המושמעים בתחנות רדיו קול חי ורדיו קול ברמה והועמד מספר פעמים בראש מצעד ההאזנות לתחנות החרדיות.

==קישורים חיצוניים==
* 

==הערות שוליים==

קטגוריה:שירים בעברית
קטגוריה:שירי אברהם פריד
קטגוריה:שירי 2017
קטגוריה:סינגלים מ-2017
הרי רוסון (אנטארקטיקה)

הרי רוסון או הרי פרדריק רוסון (באנגלית: Rawson Mountains או Frederick H. Rawson Mountains) הם רכס הרים בהרי המלכה מוד, באזור חוף אמונדסן של שטח חסות רוס, שבאנטארקטיקה.

== גאוגרפיה ==

צורת הרכס - חצי סהר.

ההרים ממוקמים בין מוצאם של הקרחונים אמונדסן וסקוט.

הגבוהים בהרי הרכס הם הר וייאט (שגובהו 2,930 מטרים מעל פני הים), והר ויבר (שגובהו 2,780 מטרים מעל פני הים).

=== אתרים ברכס ===
ברכס מצויים:
הקרחונים קרחון אמונדסן, קרחון סקוט וקרחון פולטר, וההרים הר וייאט, הר ויבר, וילבר, הר ורלאוץ.

== היסטוריה ==
=== גילוי ומיפוי ההרים ===

הראשונים שהגיעו אל ההרים, הייתה הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההרים בדצמבר 1934.

=== מקור השם ===

ריצ'רד בירד נתן לרכס את שמו.

הרכס נקרא על שמו של פרדריק ה. רוסון (Frederick H. Rawson), בנקאי אמריקאי שנתן חסות למשלחות ריצ'רד בירד שנערכו בין השנים 1928–1930 ובין השנים 1933–1935.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:12387 הרי רוסון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11905&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי רוסון] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/rawson-mountains_antarctica_6623917 מזג אוויר נוכחי מעודכן בהרי רוסון]
** [https://www.meteoblue.com/en/weather/14-days/rawson-mountains_antarctica_6623917 תחזית מזג אוויר עדכנית ארוכת טווח עבור הרי רוסון]
** [https://www.meteoblue.com/en/weather/archive/yearcomparison/rawson-mountains_antarctica_6623917 סטטיסטיקות ונתוני מזג אוויר היסטוריים עבור הרי רוסון]

== הערות שוליים ==

רוסון
קטגוריה:חוף אמונדסן
הר ויבר (אנטארקטיקה)

הר ויבר (באנגלית: Mount Weaver) הוא הר בהרי רוסון, בהרי המלכה מוד, באזור חוף אמונדסן של שטח חסות רוס, שבאנטארקטיקה.

ההר ממוקם 3 קילומטרים ממערב להר וילבר. 

גובהו של ההר 2,780 מטרים מעל פני הים.

ההר ממוקם במוצאו של קרחון סקוט.

== היסטוריה ==
=== גילוי ומיפוי ההר ===

ההר התגלה על ידי הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההר בדצמבר 1934.

=== מקור השם ===

הקבוצה בהנהגתו של בלקברן נתנה להר את שמו.

ההר נקרא על שמו של צ'אלרס א. ויבר (Charles E. Weaver), פרופסור לפלאונטולוגיה באוניברסיטת וושינגטון, בעיר סיאטל במדינת וושינגטון, שבארצות הברית.

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=TrHtBgAAQBAJ&pg=PT244&lpg=PT244&dq=%22Mount+Weaver%22&source=bl&ots=g8gjdycrmB&sig=ACfU3U3n5zA6yFflMmZTgoTn2glTkaA7lA&hl=en&sa=X&ved=2ahUKEwizgq73kPjpAhXEDuwKHUOlB8U4ChDoATACegQICBAB#v=onepage&q=%22Mount%20Weaver%22&f=false Mountaineering in Antarctica: complete guide: Travel guide]</div>

<div class="mw-content-ltr">• Doumani, George & Minshew, Velon. (2013), [https://agupubs.onlinelibrary.wiley.com/doi/10.1029/AR006p0127 General Geology of the Mount Weaver Area, Queen Maud Mountains, Antarctica], https://doi.org/10.1029/AR006p0127</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:16338 הר ויבר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15805&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ויבר] באתר הגאזט האנטארקטי המשווה SCAR של ממשלת אוסטרליה
* [https://www.mountain-forecast.com/peaks/Mount-Weaver/forecasts/2780 תחזית מזג אוויר עדכנית ארוכת טווח עבור הר ויבר (לפי גבהים)]

== הערות שוליים ==

ויבר
ויבר
ויבר
Miracle (שיר של סמרה רחימלי)

"Miracle" (בעברית: "נס") הוא שיר שבוצע על ידי הזמרת האזרית, סמרה רחימלי. השיר נכתב על ידי אמיר אלי, יעקב "ג'קה" אריקסון, הנריק וויקסטרום ודון אמיר וייצג את אזרבייג'ן באירוויזיון 2016. השיר יצא לאור לקהל הרחב ב-13 במרץ 2016.

== רקע ==
ב-10 במרץ 2016, השיר "Miracle" הוכרז על ידי רשות השידור האזרית (IVT) כשיר האזרי לאירוויזיון 2016. סקר שהוכן על ידי רשות השידור האזרית בקרב מעריצי אירוויזיון מ-35 מדינות באירופה, קבע כי השיר "Miracle" הוא השיר שאזרבייג'ן צריכה לשלוח לתחרות. ב-13 במרץ 2016 השיר פורסם רשמית בפלטפורמות השונות. ב-10 במאי 2016 סמרה הופיעה בחצי הגמר הראשון, 14 בסדר ההופעות, לפני מונטנגרו ואחרי אסטוניה. השיר זכה במקום ה-6 עם 185 נקודות ובכך העפיל לגמר. ב-14 במאי באותה השנה, סמרה הופיעה בגמר, רביעית בסדר ההופעות, לפני הונגריה ואחרי הולנד. היא זכתה במקום ה-17 עם 117 נקודות (44 נקודות מהשופטים ו-73 נקודות מהקהל).

== רשימת רצועות ==

== היסטוריית יציאות ==
{| class="wikitable"
!מקום
!תאריך יציאה
!פורמט
!חברת תקליטים
|-
!עולם
|13 במרץ 2016
|הורדה דיגיטלית
|CAP-Sounds
|-
|}

== קישורים חיצוניים ==

* [https://www.youtube.com/watch?v=Dix6XJ_Uo-w סרטון השיר "Miracle"], באתר יוטיוב

== הערות שוליים ==

קטגוריה:שירי 2016
קטגוריה:שירי אירוויזיון 2016
קטגוריה:סינגלים מ-2016
קטגוריה:שירי אזרבייג'ן באירוויזיון
קטגוריה:שירים באנגלית
בלדה על מעיין וים

"בלדה על מעיין וים" (מכונה גם "בלדה למעיין") הוא שיר עברי, שכתב יחיאל מוהר והלחין משה וילנסקי. השיר בוצע לראשונה על ידי להקת הנח"ל ב-1958 במסגרת התכנית "צריך לחיות", הסולן היה איתמר כהן (שביצע את השיר לימים גם בקריירת הסולו שלו). באותה שנה ביצעה את השיר גם שושנה דמארי ובביצועה קיבל השיר את עיקר פרסומו.

השיר זכה להצלחה ולפופולריות ובוצע בעשרות גרסאות כיסוי, היה נפוץ בחוגי ריקודי עם בישראל והיה מבוצע כריקוד עם קלאסי למתחילים. מילות השיר שהן למעשה בלדה העוסקת במעיין ומתייחסת לרגשותיו וביחס בין המעיין הקטן אל הים, נשאו משמעות אלגורית והועלו פירושים שונים לפשר משמעות המילים.

ביצוע נפוץ של השיר הוא של יהורם גאון לאחר כעשור באלבומו "משירי משה וילנסקי". בין מבצעי השיר נמנו גם בעז שרעבי, שגיב כהן, רוני דלומי, צילה דגן (דואט עם עודד בן-חור), רוחמה רז (עם עידן דוד),יערה בן-דוד, איתן מסורי, יזהר כהן, ליאורה, אופירה גלוסקא, מתי סרי בדואט עם דקלון, חנן יובל עם דפנה ארמוני, אורנה ומשה דץ ואחרים. בתוכנית הטלוויזיה הסאטירית ניקוי ראש בוצעה גרסת כיסוי למנגינת השיר בשם "הישבן שרצה כיסא" כפרודיה על המבצעת שושנה דמארי.

== קישורים חיצוניים ==
* [https://shironet.mako.co.il/artist?type=lyrics&lang=1&prfid=465&wrkid=2547 בלדה על מעיין וים] באתר שירונט
* [https://www.youtube.com/watch?v=ZDEjs53c9DI בלדה על מעיין וים] בביצוע יהורם גאון, יוטיוב
* [https://www.nli.org.il/he/items/NNL_MUSIC_AL990041142710205171/NLI לדף השיר] באתר הספרייה הלאומית

קטגוריה:שירי 1958
קטגוריה:שירי להקת הנח"ל
קטגוריה:שירי שושנה דמארי
קטגוריה:שירי יהורם גאון
קטגוריה:שירים בעברית
קטגוריה:שירים שנכתבו על ידי יחיאל מוהר
קטגוריה:שירים שהולחנו על ידי משה וילנסקי
קטגוריה:ריקודי עם בישראל: שירים
מלאו אסמינו בר

קברו של פנחס -אלעד לנדר, בבית הקברות בחולון
מלאו אסמינו בר הוא פזמון עברי שכתב פנחס לנדר (אלעד) והלחין דוד זהבי, השיר נכתב בסוכות ה'תרצ"ג (1932) בעת שלנדר, מחנך וסופר, נתבקש על ידי הנוער העובד לכתוב פזמונים. לדברי דוד זהבי, ברגע הראשון שקרא את המילים "בקע השיר מתוכו". הוא בוצע לראשונה בציבור בקיבוץ נען. השיר נחשב לאחד משירי החלוצים הידועים ביותר וממאפייני החלוציות והקיבוצים בארץ ישראל. לשיר חובר גם [https://www.youtube.com/watch?v=KPc0kTq5inc ריקוד עם] שהיה נפוץ בחוגי הריקודים בישראל.

הפזמון, במילותיו הקצרות, מבטא (במשמעות אלגורית) את ערך החלוציות, ההתמקדות בביצוע החזון והשמחה במה שקיים. מילות השיר הן:

ביצועים קדומים של השיר היו של חבורת רננים, הגבעטרון ועוד. הוא נתפס אז כשיר מקהלות. בהמשך הוא בוצע בעשרות גרסאות כיסוי נוספות על ידי להקות וזמרים ידועים בישראל.

==בתרבות==
* בתשדיר השני שנעשה לקמפיין של "חכם בשמש" ששודר בערוץ הילדים מופיע בחור ממושקף ששומע ברשמקול שלו את השיר בביצוע של דודו זכאי ואחרי כן הוא מחליף את קלטת השמע שלו בשיר של חכם בשמש בביצוע של גני תמיר. ובתום השיר הוא מחזיר את הקלטת הקודמת (בעלת השיר הזה).

== קישורים חיצוניים ==

* 
* [https://hodhasharon.mynet.co.il/blogs/article/m_288294 מלאו אסמינו בר ופרספקטיבה חדשה], מאמר

קטגוריה:שירי 1933
קטגוריה:שירים בעברית
קטגוריה:שירים שהולחנו על ידי דוד זהבי
קטגוריה:שירים על ארץ ישראל
קטגוריה:שירים על הורות
קטגוריה:שירים על בקר הבית
קטגוריה:שירי ההתיישבות העובדת
כיוון דרופ די

כיוון בסיסי של דרופ די 
כיוון דרופ די (באנגלית: Drop D tuning) הוא כיוון גיטרה חלופי, בו המיתר השישי (המיתר העבה ביותר, בעל הצליל הנמוך ביותר) בגיטרה, מכוון טון אחד למטה, ומורד לתו רה (D) במקום התו מי (E)<ref></ref>. צורת כיוון זה, בדומה לכיווני גיטרה נוספים בהם מונמכים הטונים (למשל כיוון דרופ סי), משמשת לרוב בנגינת מוזיקת הבי מטאל בגיטרה חשמלית, ובנגינת סגנונות נוספים כגון בלוז, קאנטרי ופולק בגיטרה אקוסטית או בגיטרה קלאסית.

== שימוש ==
כיוון דרופ די נפוץ בקרב נגני רוק והבי מטאל, מכיוון שבעזרתו ניתן לעשות אקורד כוח, בקלות יחסית. לדוגמה, על ידי נגינה חופשית על שלושת מיתרי הבס, מתקבל האקורד D5. שאר האקורדים בסדרה, ניתנים על ידי חסימת שלושת מיתרי הבס באותו הסריג במקום הדרוש.

== מבנה אקורדים ב Drop D ==
אצבוע האקורד D בכיוון דרופ די 

אקורדים בכיוון דרופ די, מבוצעים באופן זהה לכיוון הרגיל, למעט המיתר השישי, בו מתקדמת האצבע טון אחד גבוה יותר, מכיוון שצורת הכיוון הנמיכה את המיתר בטון שלם.
{| class="wikitable"
! אקורד
! אצבוע
|-
!A
| <code>x02220</code>
|-
! Am
| <code>x02210</code>
|-
! B
| <code>x24442</code>
|-
! Bm
| <code>x24432</code>
|-
! C
| <code>x32010</code>
|-
! D
| <code>000232</code>
|-
! Dm
| <code>000231</code>
|-
! E
| <code>222100</code>
|-
! Em
| <code>222000</code>
|-
! F
| <code>333211</code>
|-
! #F
| <code>444322</code>
|-
! F#m
| <code>444222</code>
|-
!G
| <code>520033</code>
|}

== קישורים חיצוניים ==
*[http://www.guitarchordsmagic.com/drop-d-tuning.html כיוון דרופ די] - שירים לדוגמה.
*[http://www.fretjam.com/drop-tuning.html טיונר מקוון] לכיוון דרופ די
*[http://www.ultimate-guitar.com/lessons/for_beginners/drop_d_-_tuning_and_basic_chords.html Ultimate-Guitar] - אקורדים בדרופ די

== הערות שוליים ==

קטגוריה:גיטרה
פלימות' סטנדרט

פלימות' סטנדרט (באנגלית : Plymouth Standard) היא מכונית משפחתית גדולה מתוצרת חטיבת "פלימות'" בתאגיד המכוניות קרייזלר האמריקאי אשר יוצרה בין השנים 1935–1933 בארצות הברית.

==תצורות==
* 4 דלתות - סדאן
* 2 דלתות - קופה
* 2 דלתות - קבריולה (דגמים : "PC", "PCXX")

==דגמים==

* "Model PC" - יוצר בשנת 1933, יוצרו 30,000 יחידות.
* "Model PCXX" - יוצר בשנת 1933, יוצרו 40,403 יחידות.
* "Model PG" - יוצר בשנת 1934, יוצרו 20,512 יחידות.
* "Model PJ" - יוצר בשנת 1935, יוצרו 13,948 יחידות.

== תמונות ==
<gallery mode="packed" heights="120">
קובץ:1933 Plymouth Sedan (37116848165).jpg | "פלימות' סטנדרט", 4 דלתות סדאן, שנת 1933
קובץ:1935 Plymouth PJ Deluxe Convertible.jpg | "פלימות' סטנדרט" דגם דה-לוקס קבריולה, שנת 1935
קובץ:1935 Plymonth (17480302072) (cropped).jpg | "פלימות' סטנדרט", 4 דלתות סדאן, שנת 1935
קובץ:1933 Plymouth PC cabriolet coupe (6879899512).jpg | "פלימות' סטנדרט" דגם "PC", שנת 1933 - קבריולה-קופה
קובץ:1933 Plymouth PC cabriolet coupe (5279078849).jpg | "פלימות' סטנדרט" דגם "PC", שנת 1933 - קבריולה-קופה
קובץ:Plymouth Coupe 1935.jpg | "פלימות' סטנדרט", שנת 1935 - קופה
קובץ:Plymouth Business Coupe 1935.jpg | "פלימות' סטנדרט", שנת 1935 - קופה
</gallery>

==ראו גם==
* קרייזלר
* פלימות' ניו-פיינר
* פלימות' מודל Q
* פלימות' מודל 30U
* פלימות' דה לוקס

==קישורים חיצוניים==

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1933
סטנדרט
קטגוריה:מכוניות אמריקאיות
דייוויד ג'ונסון

דייוויד ג'ונסון, נוף ב[[ורמונט, 1865]]
דייוויד ג'ונסון (באנגלית: David Johnson; 10 במאי 1827 – 30 בינואר 1908) היה בן הדור השני של ציירי אסכולת נהר ההדסון.<ref></ref>

== ביוגרפיה ==
ג'ונסון נולד בניו יורק. הוא למד שנתיים בבית הספר של האקדמיה הלאומית לעיצוב וגם למד זמן קצר אצל אמן אסכולת נהר ההדסון ג'ספר פרנסיס קרופסי. יחד עם ג'ון פרדריק קנסט וג'ון ויליאם קסילייר, הוא היה ידוע בעיקר בהתפתחות הלומיניזם.

על גבי בד ציור שנעשה במפלי היינס, בשנת 1849, כתב ג'ונסון "היצירה הראשונה שלי מהטבע. נוצרה בחברה עם ג'יי.פי קנסט וג'ון קסילייר". עד שנת 1850 ג'ונסון הציג בקביעות באקדמיה הלאומית לעיצוב בניו יורק, שם הפך לחבר בשנת 1859; בשנת 1861 נבחר לאקדמאי מן המניין.

== יצירתו ==
דייוויד ג'ונסון, נוף באגם ג'ורג', 1875
העבודות החתומות של ג'ונסון הן בדרך כלל בפורמט קטן, צבועות היטב, מטופלות בעדינות וצבעוניות עשירה. בהתבסס על רישומים ראשוניים ושפע עיון בעצים ספציפיים בסביבתם הטבעית, הציורים שלו הם ייצוגים מדויקים ומזמינים של הנוף הצפון-מזרחי ו"דוגמאות לסגנון שמכונה בהווה לומיניזם." ג'ונסון צייר כמה סצינות של אגם ג'ורג' בסוף שנות ה-60 של המאה ה-19 ותחילת שנות ה-70, כולל "נוף דרזדן, אגם ג'ורג'".

ההצלחה הגדולה ביותר של ג'ונסון הושגה באמצע שנות ה-70 של המאה ה-19, כאשר הציג ציורים של אזורי נוף פופולריים כמו הרי קטסקיל, אגם ג'ורג' וההרים הלבנים, כמו גם סצינות פסטורליות של מדינת ניו יורק המרכזית, אזור שהוא היה המקום היחיד שאמן שהה בו לעיתים תכופות.<ref></ref>

הוא הציג בהרחבה במרכזי אמנות אמריקאיים גדולים, כולל שיקגו, בוסטון ופילדלפיה, ובסלון פריז של 1877.

מכאן ואילך סגנון עבודתו השתנה ושיקף את השפעתו של אסכולת ברביזון הצרפתית. המעבר הסגנוני זכה לביקורת קשה מצד עמיתיו.

עם זאת, המעבר ייצג דילמה שעמדה בפני ציירי אסכולת נהר ההדסון שביקשו להישאר רלוונטיים ככל שהטעמים האסתטיים השתנו.
דייוויד ג'ונסון, בייסייד ניו ראשל, ניו יורק, 1866
הציור "בייסייד, ניו רושל, ניו יורק", היא דוגמה לעבודותיו המאוחרות של ג'ונסון, כאשר ההשפעה של אסכולת ברביזון גברה על סגנונו הקודם של אסכולת ההדסון. <ref></ref>

ג'ונסון נפטר בוולדן, ניו יורק, בשנת 1908.

==קישורים חיצוניים==

* 

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1827
קטגוריה:אמריקאים שנפטרו ב-1908
הנס ג'יאנג

הנס ג'יאנג (בגרמנית: Hans Gieng; מוזכר לראשונה ב-1525 – 1562, פריבור) היה פסל רנסאנס שווייצרי.

==ביוגרפיה==
שורשיו של ג'יאנג הם כנראה מאזור שוואביה, הוא הפך לאזרח של פריבור וחבר בגילדת הסוחרים, עבד כנראה בסדנת הפסלים של הנס גיילר והפך לממשיכו בשנת 1533, בעבר נטו לבלבל בין שניהם.
עיקר פעילותו כפסל הייתה בפריבור הוא עבד גם בברן בשנות הארבעים של המאה השש עשרה. בין השנים 1554–56 בזולותורן ובשנת 1557 בסנט גאלן.

==יצירותיו==
סגנון עבודתו קרוב לאמנות שוואביה, החלק הדתי של עבודתו עדיין בסגנון אמנות גותית.

==גלריה==
<gallery>
Kindlifresserbrunnen-Bern.jpg|תקריב של טורף הילדים במזרקת קינדליפרסברונן בברן
Simsonbrunnen-Bern.jpg|מזרקת שמשון בברן
Anna Seiler Brunnen-Bern.jpg|מזרקת אנה זיילר בברן
Vennerbrunnen-Bern.jpg|מזרקת ונרברונן בברן
Berner Iustitia.jpg|אלגוריה של צדק במזרקה בברן
Fountain Samaritaine Jan 2011.jpg|מזרקת סמריטן בפריבור
</gallery>

==קישורים חיצוניים==

קטגוריה:פסלים שווייצרים
קטגוריה:פסלים מתקופת הרנסאנס
קטגוריה:נפטרים ב-1562
פלימות' קראוול

פלימות' קראוול (באנגלית : Plymouth Caravelle) היא מכונית משפחתית גדולה אשר יוצרה על ידי "חטיבת "פלימות'" ("Plymouth (automobile)" ) בקונצרן הרכב האמריקאי קרייזלר בין השנים 1988–1983.
==תצורות==
* 4 דלתות - סדאן
* 2 דלתות - קופה
===רמות גימור===
* בסיסי
* "SE"

=="פלימות' קראוול"==
* שמו של הרכב היה בהשראת המילה "Caravel" (בעברית : קרוולה), ספינת מפרש מהמאה ה-15 ששימשה את ממלכת פורטוגל, הספינה התאפיינה בזכות מהירותה וזריזותה
* יוצרו 133,677 יחידות
* מנוע קדמי-רוחבי / מנוע בנזין
* סוג הנעה : הנעה קדמית

== תמונות ==
<gallery mode="packed" heights="120">
קובץ:1985 Plymouth Caravelle Turbo (14863623695).jpg | "פלימות' קראוול", שנת 1985
קובץ:Caravelle Rear.JPG | "פלימות' קראוול", שנת 1988
קובץ:1988 Plymouth Caravelle.jpg | "פלימות' קראוול"
קובץ:Plymouth Caravelle, 1978.png | "פלימות' קראוול" - קופה
קובץ:Voitures SQ.jpg | "פלימות' קראוול" (משמאל) - ניידת משטרה
קובץ:PlymouthCaravelle.jpg | "פלימות' קראוול"
</gallery>

==ראו גם==
*קרייזלר

==קישורים חיצוניים==

* 
* 

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:דגמי מכוניות שהושקו ב-1983
קטגוריה:מכוניות אמריקאיות
קראוול
יחסי פקיסטן – קוריאה הדרומית

יחסי פקיסטן–קוריאה הדרומית הם יחסי החוץ בין פקיסטן לקוריאה הדרומית. מאז שנות ה-80, שופרו היחסים בין שתי המדינות והתעצמו מעת לעת. פקיסטן מחזיקה בקוריאה הדרומית שגרירות בסיאול,<ref></ref> ואילו קוריאה הדרומית מחזיקה בפקיסטן שגרירות באיסלאמאבאד.<ref></ref>

== יחסי סחר ==
הסחר הבילטרלי בין המדינות מסתכם בכ-1.1 מיליארד דולר.<ref></ref> שני הצדדים הביעו עניין לקדם עוד יותר את יחסי הסחר וההשקעה בין המדינות. KOTRA (מרכז הסחר בקוריאה) ממלאת תפקיד חיוני בשיפור יחסי המסחר בין קוריאה לפקיסטן.<ref></ref>

== הגירה ==
בשנת 2005 התגוררו בדרום קוריאה עד 7,000 פקיסטנים.<ref></ref> 

== ביקורים דו צדדיים ==
בנובמבר 2003 ערך נשיא פקיסטן, פרבז מושארף, ביקור רשמי של שלושה ימים בסיאול.<ref></ref> למרות היחסים הידידותיים של פקיסטן עם קוריאה הצפונית, פקיסטן שומרת על בסיס חזק בדרום קוריאה, עם יותר הסכמי סחר עם קוריאה הדרומית והסכם ידידותי שנחתם על ידי שתי המדינות. לאחרונה בשנת 2013 ביקר ראש ממשלת דרום קוריאה בפקיסטן במהלך ביקורו החלטות רבות נחתמו על שיתוף פעולה בתחום הביטחון, הייצור ושיתוף הפעולה הכלכלי ומדע וטכנולוגיה במענק של 10 מיליון דולר לסופרקו. 

== חברות קוריאניות בפקיסטן ==
השר הפדרלי למהנדס המסחר חראם דסטגיר ביקר בדרום קוריאה ביולי 2015 ודן בסחר דו צדדי ובאפשרות של FTA.<ref></ref><ref></ref><ref></ref> 

דרום קוריאה הסכימה להעניק הלוואה של 78 מיליון דולר להקמת המנהרה במעבר מאלקנד. דו"ח היתכנות המנהרה נערך במשותף על ידי רשות הכבישים הלאומית ויועצי דרום קוריאה.<ref></ref> 

חברת National Transmission & Despatch Company Limited (NTDCL) וחברת החשמל של קוריאה (KEPCO) חתמו על חוזה ייעוץ לתכנון, הנדסה ופיקוח על הבנייה של קו החשמל 500 Kv Dasu-Islamabad בפברואר 2015.<ref name="nation.com.pk"></ref> 

בשנת 2008 הגיעה משלחת של הקונסורציום של KEPCO ושל DOOSAN של הרפובליקה של קוריאה לאיסלאמאבאד עם הצעה אטרקטיבית מאוד להשתתף בפרויקטים של ייצור חשמל, אך תגובת הממשלה הייתה פושרת. לאחר שלוש שנים, דוסאן וקפקו, בשיתוף עם משקיעים קוריאנים אחרים, חידשו את הצעתם בפגישה עם ראש הממשלה יוסף רזא גילני ב-21 בינואר 2011.<ref></ref> 

חברת קוריאה מ / ש סמבו בניה בע"מ, קוריאה מידלנד חברת חשמל בע"מ (KOMIPO) וחברת קוריאה החשמלית לחברת החשמל (KEPCO) הראו עניין לבנות את פרויקט כוח ההידרה טאנסה באראג' (120 מגוואט) על בסיס BOT עם מימון של 100 אחוז של 300 מיליון דולר בנובמבר 2008.<ref name="app.com.pk"></ref>

== קישורים חיצוניים ==

== הערות שוליים ==
סהל (מצרים)

סֶהֶל (או סהייל; בערבית: سهيل, סהיל) הוא אי מצרי השוכן על שפת הנילוס, 3.2 ק"מ דרום-מערבית לאסואן בדרום מצרים. זהו אי רחב ידיים, והוא נמצא בערך בחצי הדרך בין העיר אסואן לסכר אסואן הנמוך.

רוחבו של האי כשלושה רבעים מרוחב הנילוס, והוא האי המשמעותי הראשון דרומית לאשד הראשון של הנילוס. הוא נמצא מעט צפונית לסכר אסואן הנמוך (שנפתח ב-1902). במורד הנהר, ישנם איים משמעותיים נוספים כמו סלוגה, אמבונרטי, יב ולבסוף אל נבטאט. סביבם פזורים כמה איים קטנים יותר.

[[אסטלת הרעב בסהל]]
האי נזכר במקורות קדומים בשם סטט, והוא כולל אתרי ארכאולוגיה רבים, לרבות מקומות מקודשים, כמו מקדשה של ענקת, אלת המים המצרים, ואלת אשדות הנילוס. במצרים העתיקה היו בסהל כמה מחצבות גרניט פעילות, וישנן כתובות רבות החרוטות על סלעי הגרניט באי. פעמים רבות כתובות אלו נחרטו על ידי נוסעים שסימנו במקום את תחילת או סוף מסעם לנוביה. בסהל ישנן גם מספר כתובות מפורסמות המתעדות אירועים היסטוריים בתולדות מצרים העתיקה. אחת מכתובות אלו היא אסטלת הרעב, שבע שנות בצורת ורעב בתקופת שלטונו של המלך ג'וסר מהשושלת השלישית ששלט במצרים במחצית הראשונה של המאה ה-27 לפנה"ס.

==קישורים חיצוניים==

קטגוריה:מצרים: גאוגרפיה
קטגוריה:איי נהר
קטגוריה:נילוס
יחסי פקיסטן – קוריאה הצפונית

יחסי פקיסטן–קוריאה הצפונית הם יחסי החוץ בין פקיסטן לבין קוריאה הצפונית. תחילת היחסים בין המדינות החלה בשנות ה-70 בתקופת כהונתו הדמוקרטית של ראש הממשלה זולפיקר עלי בהוטו, כאשר ערך ביקור ממלכתי בצפון קוריאה כחלק ממסע הבחירות למדיניות החוץ שלו לחיזוק היחסים עם מדינות סוציאליסטיות. פקיסטן מחזיקה בקוריאה הצפונית שגרירות בפיונגיאנג ואילו קוריאה הצפונית מחזיקה בפקיסטן שגרירות באסלאמאבאד, קונסוליה כללית בקראצ'י, וקונסוליות בערים אחרות בפקיסטן.

למרות עליית הרגש האנטי אמריקני בפקיסטן וקשריה ההדוקים ההדדיים עם הרפובליקה העממית של סין, נראה כי דעת הקהל הפקיסטנית כלפי צפון קוריאה מפולגת במידה רבה, כאשר 27% רואים אותה בחיוב ו-27% מביעים דעה שלילית.<ref>[http://www.globescan.com/images/images/pressreleases/bbc2013_country_ratings/2013_country_rating_poll_bbc_globescan.pdf 2013 World Service Poll] BBC</ref>

== היסטוריה ==
=== מלחמת איראן–עיראק ===
על פי ההערכה, פקיסטן כרתה בריתות בין צפון קוריאה, איראן ולוב. במהלך מלחמת איראן–עיראק, צפון קוריאה ופקיסטן תמכו באיראן. צפון קוריאה יצרה אמצעי לחימה וציוד צבאי נשלחו לעיר הנמל הפקיסטנית קראצ'י, משם הועברו ביבשה ומלווים על ידי הכוחות המזוינים של פקיסטן לגבול איראן. המדינה האיראנית השתמשה בהם כדי לפגוע ביעדים עיראקיים.<ref name="rediff.com"></ref>

=== טענות על סיוע גרעיני על ידי פקיסטן ===
פקיסטן הואשמה על ידי גורמים בארצות הברית בכך שסיפקה בחשאי טכנולוגיה גרעינית לצפון קוריאה למטרות צבאיות.<ref></ref> ה-CIA טען כי עקבו אחר כמה משלוחים אוויריים בין שתי המדינות באמצעות לוויין. ממשלת ארצות הברית מאמינה כי ד"ר עבד אלקדיר חאן, מדען בכיר במחקר אטומי, נסע כמה פעמים לצפון קוריאה וסיפק סיוע טכנולוגי חיוני לממשלת צפון קוריאה ליצירת אורניום מועשר בדרגת נשק.

==== שערוריית 2002 ====
בשנת 2002 דלף מידע כי פקיסטן הייתה המקור להתפתחותה האחרונה של צפון קוריאה בראשי נפץ גרעיניים, לפי גורמי המודיעין האמריקניים.<ref></ref> עבדול קדר חאן הועמד למעצר בית על ידי ממשלת פקיסטן ונדרש להתנצל בפני הציבור בפקיסטן בפומבי על ש"הביך" את המדינה. ממשלת פקיסטן סירבה לקריאות חוזרות ונשנות לפקחי נשק לחקור את מתקני הגרעין של פקיסטן או כל ניסיונות של ה-CIA לחקור ישירות את ד"ר חאן, למרות הלחץ המערבי ההולך וגובר.

== יחסי מסחר ==
על פי פקיסטן, התקיימו יחסים כלכליים ארוכים עם ממשלת צפון קוריאה מאז תחילת שנות ה-70.

מול כלכלה מוחלשת במהלך שנות התשעים וחוסר הרצון של סין מלהתמודד עם לחץ מערבי מפני מכירת טילי ה-M-11 שלה, פקיסטן ביקשה ספק חלופי, במקרה זה צפון קוריאה.<ref></ref>

עובדה ידועה היא כי ראש ממשלת פקיסטן בנזיר בהוטו נפגש עם פקידים צפון קוריאנים בהזדמנויות שונות במהלך 1990 כדי לדון בעסקה שתעניק גישה לפקיסטן אל טילי רודונג ארוכי הטווח של קוריאה הצפונית.<ref></ref> בתמורה, פקיסטן תספק לצפון קוריאה טכנולוגיה גרעינית אזרחית במקום כסף, בגלל היעדר כספים. עם זאת, חילופי הדברים בין שתי המדינות נשמרו הדדית וסודיות למדי. כבעלי ברית קרובים של הרפובליקה העממית של סין, צפון קוריאה ופקיסטן שיתפו פעולה זה עם זה בחילופי חינוך ותרבות. ישנם דיווחי מודיעין רבים שאומרים שרבים מתלמידי צפון קוריאה חונכו באוניברסיטאות פקיסטן, ופקיסטן הביעה תמיכה באיחוד חוזר עתידי של קוריאה.

==קישורים חיצוניים==

== הערות שוליים ==
שלל שיריו

שלל שיריו הוא אלבום אוסף משולש של גידי גוב, שיצא לאור בפברואר 2009.
האלבום כולל 3 דיסקים בהם שירים שהם נקודות ציון בקריירה של גוב.

האלבום רשם הישג של מכירת 20 אלף עותקים וקיבל את התואר "אלבום זהב". בעקבות הצלחת האלבום יצא גוב לסיבוב הופעות בו הוא שר שירים מאוסף זה בין היתר.

==רשימת רצועות==

==קרדיטים==
* איסוף, עריכה והפקה: ערן ליטוין ובועז הראל
* ניהול המחלקה הישראלית: שחר ורד
* הפקה: יעל שקד - כספית ייצוג אמנים
* תחקיר: ערן ליטוין
* ניהול שיווק: יעל קנדר
* מסטרינג: GILI STERN - MASTERING ROOM
* עיצוב: סטודיו דור כהן
* צילום עטיפה: אילן בשור
* צילומים: יעקב אגזר, מיכל היימן, הדס בירמן, רון בן יצחק

==הערות שוליים==

קטגוריה:אלבומי גידי גוב
קטגוריה:אלבומי 2009
קטגוריה:אלבומי חברת הד ארצי
קטגוריה:אלבומי זהב בישראל
Summit (מחשב-על)

Summit (או OLCF-4) הוא מחשב-על אמריקאי מתוצרת IBM, שהושק ב-2018, ומוגדר כמחשב העל המהיר ביותר בעולם לפי רשימת טופ500, המעודכנת ליוני 2019.

מהירות החישוב המרבית שלו היא 148.6 פטה-פלופס (עם מהירות תאורטית של 200 פטהפלופס), זאת לעומת מחשב-העל השני ברשימה, Sierra האמריקאי גם הוא, שמהירות החישוב שלו היא כ-94.6 פטה-פלופס.

Summit מוצב במעבדה הלאומית של אוק רידג'. מטרת השימוש בו היא לפתור משימות שהיו בלתי-מעשיות או בלתי אפשריות בעבר בתחומי אנרגיה, חומרים מתקדמים, בריאות אדם ובינה מלאכותית. בין היתר, נעשה בו שימוש במאבק במחלת נגיף קורונה 2019. הוא משמש למטרות אזרחיות בלבד.

הדגם של המחשב הוא IBM Power System AC922 והוא רץ על מעבד POWER9, Tesla V100 ומערכת הפעלה Red Hat Enterprise Linux ומורכב מ-4,608 אשכולות של מחשבים.

==קישורים חיצוניים==

* 

קטגוריה:מחשבי-על
קטגוריה:מחשבי IBM
קטגוריה:ארצות הברית: מדע וטכנולוגיה
מזון רו

מזון רו (Rho Meson) הוא האדרון בעל תוחלת חיים קצרה. למזון רו יש איזוספין טריפלט, ושלושת מצבי האיזוספין שלו מסומנים כ- ρ<sup>+</sup>, ρ<sup>0</sup> ו- <sup>-</sup>ρ.

מזון רו, יחד עם פאיונים ומזוני אומגה, נושא את הכוח הגרעיני בתוך גרעין האטום. מזון רו הוא השלישי הקל ביותר מבין החלקיקים המגיבים במיוחד (אחרי הפאיון והקאון). מסתו של מזון רו בשלוש צורותיו היא כ־775.45±0.4MeV (שווה לכ-770MeV).<ref name=":0">[http://pdg.lbl.gov/2008/listings/m009.pdf]</ref>

למזון רו תוחלת חיים קצרה מאוד, ורוחב הדעיכה שלו הוא בערך -145MeV. זהו חלקיק בעל תכונה ייחודית - לא ניתן לתאר אותו באמצעות פילוג ברייט-ויגנר. מזון רו לרוב דועך לזוג פאיונים עם קצב סיעוף של 99.9%.

== מבנה ==
בתיאור דה-רוג'ולה-גאורגי-גלשאו של האדרונים (De Rujula-Georgi-Glashow description of hadrons), מזוני רו מוצגים כמצב מאוגד של קווארק ואנטי-קווארק - גרסה "נלהבת" יותר של פאיונים.<ref>Rujula, Georgi, Glashow (1975) "Hadron Masses in Gauge Theory." [https://journals.aps.org/prd/abstract/10.1103/PhysRevD.12.147 Physical Review D12, p.147]</ref> למרות התיאור הזה, קיימים כמה הבדלים בין פאיונים למזוני רו. בניגוד לפאיון, מזון רו הוא בעל ספין של j=1 (מזון וקטור) ומסתו גדולה יותר בהשוואה. ההבדל בין מסתו של מזון רו למסתו של פאיון מיוחס לתגובה על-דקה בין הקווארק והאנטי-קווארק.

הבעיה העיקרית עם תיאור דה-רוג'ולה-גאורגי-גלשאו היא שהתיאור מייחס את מסתם הנמוכה יחסית של פאיונים לצירוף מקרים, ולא לתוצר של שבירת סימטריה בלתי ניתנת לכיפוף (סימטריה כיראלית). ניתן לחשוב על מזוני רו כעל בוזוני כיול המשויכים לשבירה ספונטנית של סימטריית הכיול, כאשר דמותם המקומית נובעת מהשפעה כבידתית (נובע מ-QCD). סימטריית הכיול השבורה (לפעמים מכונה "הסימטרייה המקומית הנסתרת") שונה מהסימטריה הכיראלית העולמית הפועלת על הטעמים. הווארד גאורגי (Howard Georgi) תיאר את המצב במאמרו "המגבלות הווקטוריות של הסימטריה הכיראלית" (באנגלית: The Vector Limit of Chiral Symmetry). גאורגי שייך הרבה מהספרות העוסקת בסימטריה המקומית הנסתרת למודל סיגמה לא ליניארי.<ref>H. Georgi. (1990) "Vector Realization of Chiral Symmetry." [https://inspirehep.net/literature/282562 inSPIRE Record]</ref>

=== מזוני רו ===
{| class="wikitable"
|שם החלקיק
|סמל החלקיק
|סמל האנטי-חלקיק
|תוכן הקווארק<ref>[http://pdg.lbl.gov/2008/reviews/quarkmodrpp.pdf]</ref>
|מסת מנוחה

[MeV / c<sup>2</sup>]
|I<sup>G</sup>
|J<sup>PC</sup>
|מוזרות S
|קסם C
|תחתיות 'B
|תוחלת החיים האופיינית

[sec]
|תוצרי דעיכה שכיחים
|-
|מזון רו טעון<ref name=":0" />
|(ρ<sup>+</sup>(770
|(ρ<sup>-</sup>(770
|קווארק למעלה ואנטי קווארק למטה <math>(u\bar{d})</math>
|775.45±0.4
|<sup>+</sup>1
|<sup>-</sup>1
|0
|0
|0
|<math>\thicksim4.5\times10^{-24}</math>
|<math>\pi^+ +\pi^0</math>
|-
|מזון רו נייטרלי<ref name=":0" />
|(ρ<sup>0</sup>(770
|עצמו

[(ρ<sup>0</sup>(770]
|<math>{u\bar{u}-d\bar{d} \over \sqrt{2}}</math>
|775.45±0.34
|<sup>+</sup>1
|<sup>- -</sup>1
|0
|0
|0
|<math>\thicksim4.5\times10^{-24}</math>
|<math>\pi^+ +\pi^-</math>
|}

== הערות שוליים ==

קטגוריה:האדרונים
באריון דלתא

באריוני דלתא הם משפחה של חלקיקים תת-אטומיים, המורכבים משלושה קווארקים: קווארק למעלה (u) או קווארק למטה (d). קיימים ארבעה באריוני דלתא קרובים אחד לשני: <sup>++</sup>Δ (מורכב מהקווארקים ), Δ+ (מורכב מ- ), Δ<sup>0</sup> (מורכב מ- udd), ו- <sup>-</sup>Δ (מורכב מ- ddd). באריונים אלו נושאים בהתאמה מטען חשמלי של . לבאריוני דלתא מסה של 1232 MeV/c2, ספין 3/2 ואיזוספין 3/2. חלקיקי ה- <sup>+</sup>Δ () וה- Δ<sup>0</sup> () הם העירור בעל המסה הגבוהה יותר של הפרוטון (N<sup>+</sup>, uud) והנייטרון (,N<sup>0</sup>) בהתאמה. למרות זאת, ל- <sup>++</sup>Δ ול- <sup>-</sup>Δ אין נוקלאונים תואמים באופן ישיר.

המצבים בוססו בניסויים שנערכו בציקלוטרון שבאוניברסיטת שיקגו ובסינכרו-ציקלוטרון שבמכון הטכנולוגי קרנגי מלון שבפיטסבורג באמצע שנות החמישים, תוך שימוש בפאיונים חיוביים מואצים על יעדי מימן. <ref></ref> <ref></ref>קיומו של ה- <sup>++</sup>Δ, עם מטענו יוצא הדופן, היווה רמז מכריע בפיתוח מודל הקווארק.

מצבי באריוני הדלתא המוזכרים כאן הם רק העירורים הקוונטיים בעלי המסה הנמוכה ביותר של הפרוטון והנייטרון. במסות גדולות יותר, מופיעים מצבי דלתא נוספים, כולם בעלי איזו-ספין 3/2, אך עם מספרי ספין קוונטי של 1/2, 3/2, 5/2..... 11/2. בנוסף, קיימים אנטי- חלקיקי דלתא עם מטען מנוגד, המורכבים מאנטי- קווארקים תואמים.<ref></ref>

== היווצרות ודעיכה ==
מצבי הדלתא נוצרים כאשר חלקיק כגון פוטון או פאיון בעלי אנרגיה מספקת פוגע בפרוטון או נייטרון, או על ידי התנגשות של צמד נוקלאונים בעלי אנרגיה מספקת.

כל באריוני הדלתא שמסתם סביב 1232 MeV דועכים במהירות באמצעות הכוח החזק לנוקלאון (פרוטון או נייטרון) ולפאיון עם מטען הולם. ההסתברויות היחסיות של המטענים הסופיים האפשריים מתקבלות על ידי צימוד האיזוספין התואם להם. באופן נדיר יותר ואיטי יותר, ה- <sup>+</sup>Δ מסוגל לדעוך לפרוטון ולפוטון וה- Δ<sup>0</sup> מסוגל לדעוך לנייטרון ולפוטון.<ref></ref>
{| class="wikitable"
| colspan="13" |באריון דלתא
|-
|שם החלקיק
|סימון
|קווארקים מרכיבים
|מסה<nowiki/>s

(MeV/c2)
|I<sub>−3</sub>
|J<sup>P</sup>
|Q (e)
|S
|C
|B′
|T
|תוחלת החיים

(s)
|לרב דועך ל..
|-
|דלתא
|<sup>++</sup>Δ

(1232)
|u

u

u
|1232±2
|<nowiki>+3⁄2</nowiki>
|3⁄2+
|<nowiki>+2</nowiki>
|0
|0
|0
|0
|(5.63±0.14)×10−24[a]
|p+

+

π+
|-
|דלתא
|<sup>+</sup>Δ

(1232)
|u

u

d
|1232±2
|<nowiki>+1⁄2</nowiki>
|3⁄2+
|<nowiki>+1</nowiki>
|0
|0
|0
|0
|(5.63±0.14)×10−24[a]
|π+

+

n0

, או

π0

+

p+
|-
|דלתא
|Δ<sup>0</sup>

(1232)
|u

d

d
|1232±2
|−1⁄2
|3⁄2+
|0
|0
|0
|0
|0
|(5.63±0.14)×10−24[a]
|π0

+

n0

, או

π−

+

p+
|-
|דלתא
|<sup>-</sup>Δ

(1232)
|d

d

d
|1232±2
|−3⁄2
|3⁄2+
|−1
|0
|0
|0
|0
|(5.63±0.14)×10−24[a]
|π−

+

n0
|}

== הערות שוליים ==

קטגוריה:באריונים
ג'ינדר מהאל

יוברג' סינג דסי (באנגלית: Yuvraj Singh Dhesi; נולד ב-19 ביולי 1986) הידוע יותר בשם הבמה שלו, ג'ינדר מהאל הוא מתאבק פנג'אבי-קנדי, המופיע בארגון ההיאבקות WWE, בתוכנית סמאקדאון.

==ביוגרפיה==

יוברג' סינג דסי נולד ב-19 ביולי 1986 בקלגרי, אלברטה, קנדה. הוא ממוצא פנג'אבי ודובר את השפות פנג'אבי, הינדי ואנגלית. הוא אחיין של המתאבק גאמה סינג, שנחשב לאחד הנבלים הגדולים ביותר בהיסטוריה של ארגון ההיאבקות Stampede Wrestling והופיע בגרסה המוקדמת של ה-World Wrestling Federation (ה-WWF, כיום ה-WWE). דסי בעל תואר ראשון בתקשורת ותרבות מטעם אוניברסיטת קלגרי.

== קריירה ==
מהאל החל את הקריירה שלו בזירות הארגונים העצמאיים בשנת 2002. כעבור שמונה שנים, הוא חתם על חוזה בארגון ההיאבקות WWE, שבו ערך את הופעת הבכורה שלו ברוסטר הראשי שנה לאחר מכן. לאחר שותפות קצרה עם אחיו למחצה (כחלק מהעלילה), קאלי הגדול, מהאל היה חבר בצוות ה-3MB ביחד עם דרו מקינטייר והית' סלייטר, זאת לפני שמהאל ומקינטייר שוחררו מהחוזה שלהם ביוני 2014. מהאל חזר ל-WWE שנתיים לאחר מכן, כשהוא שיפר את יכולותיו הפיזיות ואף קיבל קידום לאחר האירוע רסלמניה 33, כניצח את רנדי אורטון באירוע באקלאש, שנערך במאי 2017 וכתוצאה מכך זכה באליפות ה-WWE. בעקבות הזכייה, הוא הפך למתאבק ה-50 אשר זוכה באליפות ה-WWE ולמתאבק הראשון ממוצא הודי שזוכה בתואר זה. לאחר שהפסיד את האליפות בנובמבר 2017, הוא זכה באליפות ארצות הברית ברסלמניה 34. שנה לאחר מכן, הוא זכה פעמיים באליפות 24/7 של ה-WWE.

בשנים 2021–2022 שיחק בדמות חוזרת בעונה השנייה של סדרת הדרמה "Big Sky" ברשת ABC; בדמותו של דרוב.

==אליפויות והישגים==

* הישגים בארגון ההיאבקות All-Star Wrestling - ASW
** אליפות הזוגות של ASW (פעם אחת) <small> - עם גאמה סינג ג'וניור</small>

* הישגים בארגון ההיאבקות Continental Wrestling Entertainment - CWE
** אליפות במשקל כבד של CWE (פעם אחת)

* הישגים בארגון ההיאבקות Prairie Wrestling Alliance - PWA
** אליפות במשקל כבד של PWA (פעמיים)
** אליפות הזוגות הקנדית של PWA (פעם אחת) <small> - עם גאמה סינג ג'וניור</small>

* הישגים במגזין ההיאבקות Pro Wrestling Illustrated - PWI
** PWI דירג אותו במקום ה-14 מתוך 500 המתאבקים הטובים ביותר לשנת 2018
** המתאבק השנוא של השנה (2017)
** המתאבק המשתפר של השנה (2017)

* הישגים בארגון ההיאבקות Stampede Wrestling
** אליפות הזוגות הבינלאומית של Stampede Wrestling (פעמיים) <small> - עם גאמה סינג ג'וניור</small>

* הישגים בארגון ההיאבקות World Wrestling Entertainment - WWE
** אליפות ה-WWE (פעם אחת)
** אליפות ארצות הברית (פעם אחת)
** אליפות 24/7 של ה-WWE (פעמיים)

* הישגים במגזין ההיאבקות Wrestling Observer Newsletter - WON
** המתאבק הכי אוברייטד של השנה (2017)

==קישורים חיצוניים==

קטגוריה:מתאבקים מקצוענים קנדים
קטגוריה:מתאבקי ה-WWE
קטגוריה:מתאבקי ה-NXT
קטגוריה:קנדים ממוצא הודי
קטגוריה:קנדים שנולדו ב-1986
מגנט שש קוטבי

קווי שדה של מגנט שש קטבי אידיאלי.
מגנט השש קוטבי (באנגלית: Sextupole Magnet) הוא מגנט המשמש מאיצי חלקיקים למיקוד החלקיקים ושמירתם יחד. המגנט יוצר נקודת מיקוד אחת לאלומת החלקיקים ופועל כך שנקודת המיקוד הנוצרת היא ביחס פרופורציונלי למרחק של חלקיקים ממרכז המגנט.<ref name=":0"></ref>

המגנט בנוי משישה אלקטומגנטים זהים. האלקטרומגנטים הללו מסודרים בסדר קטבים הפוך לסירוגין. כלומר, קוטב צפוני של אחד צמוד לקוטב דרומי של המגנט הסמוך לו.

עיצוב האלקטרומגנט השש קוטבי לרוב כולל שישה קצות מוט פלדה. הפלדה מתמגנטת על ידי זרם חשמלי גדול שזורם בסליל מתכת המלופף מסביב למוטות, דבר שיוצר את השדה המגנטי אשר שומר את האלומה ביחד.

לרוב משתמשים במגנט שש קוטבי כדי לתקן את השיבוש הנגרם על ידי המגנט הארבע קוטבי.<ref name=":0" />

== שימושים ==
# מגנט שש קוטבי משמש בעיקר במאיצי חלקיקים. במאיצי חלקיקים יוצרים בצורה מבוקרת התנגשויות חלקיקים בנקודות ספציפיות. הבעיות הגדולות במאיצי חלקיקים הן בעיות כרומטיות (חוסר מיקוד של החלקיקים באלומה כקבוצה אחת) ולכן משתמשים באמצעים המתקנים את בעיות אלו - מגנט שש קוטבי.<ref name=":0" />
# העברת אלקטרונים מיקרוסקופית - טכניקה מיקרוסקופית שבה מועברת אלומת אלקטרונים דרך עצם כדי ליצור תמונה. התמונה נוצרת על ידי האינטראקציה שמבצעים האלקטרונים עם העצם דרכו הם עוברים. בגלל השימוש בעדשות אופטיות נוצרת סטייה ספרית הגורמת לפיזור אלומת האלקטרונים. משתמשים במגנט שש קוטבי על מנת לתקן סטייה זו.<ref name=":1"></ref>

=== במאיצי חלקיקים ===
אלקטרו-מגנט שש קוטבי. במגנט זה עושים בו שימוש בסינכרונטרון שבאוסטרליה כדי לתקן את הסטיות הכרומטיות של אלומות אלקטרונים.
במאיצי חלקיקים האנרגיה גבוהה מאוד ולכן משתמשים בהסטה מגנטית החזקה יותר מהסטה אלקטרוסטטית. משתמשים בכוח לורנץ: <math>F = q(E+v*B)</math> המאפשר למספר מגנטים היוצרים את "הסריג" הנחוץ כדי לכופף, לכוון ולמקד אלומת חלקיקים טעונה.

המגנט הארבע קוטבי משמש כדי לאחד ולמקד את אלומת החלקיקים אך יכולת המיקוד שלו תלויה באנרגיה של החלקיק אותו הוא מנסה למקד. כלומר, ככל שאנרגיית החלקיק גבוהה יותר נקודת המיקוד של אותו חלקיק רחוקה ולהפך. לכן, המגנט יכול למקד לאותה נקודה רק חלקיקים באותה רמת אנרגיה.

מאחר שהמגנט הארבע קוטבי אינו ממקד את כל אלומת החלקיקים לאותה נקודה, נחוץ מגנט שש קוטבי אשר יכולת המיקוד שלו תלויה במרחק של החלקיקים ממרכז המגנט שבו הם עוברים וכך אלומת החלקיקים כולה מתמקדת לאותה נקודת מיקוד.<ref name=":0" /><ref name=":1" />

== בעיות עם המגנט השש קוטבי ==
ישנן מספר בעיות עם המגנט השש קוטבי: השדות השש קוטביים אינם-ליניארים (מה שאומר שהם תלויים בתוצר של התזוזה הרוחבית), והם תלויים גם בהסטה האופקית וההסטה האנכית. זה מוביל לביטויים מתמטים שאי אפשר לחשב ברוב המקרים. דבר שדורש להשתמש בהשערות והערכות כדי לחשב את השפעת המגנט על האלומה. בנוסף, המגנט עלול להעיף חלק מהחלקיקים מהמסלול הקבוע ולהאבד בקירות האלומה - לצאת ממנה. דבר זה מגביל את האזור היציב שהחלקיקים יכולים לנוע בו במאיץ.

== קישורים חיצוניים ==
* [http://hep.ph.liv.ac.uk/~hock/Damping_Ring/sextupole.pdf Sextupole magnet Kai HockCockcroft Institute / Liverpool University June 22, 2010] - עמוד 1 
* [https://www.xfel.eu/sites/sites_custom/site_xfel/content/e35178/e56171/e56388/xfel_file56394/European_XFEL_Annual_Report_14_eng.pdf European X-Ray Free-Electron Laser Facillity GmbH Annual Report] - עמוד 77 

== הערות שוליים ==

קטגוריה:מגנטיות
ניסוי UA1

גלאי UA1 נמצא כיום במרכז המבקרים ב CERN
ניסוי UA1 (יוּ איי אחת) - (Underground Area 1- אזור תת-קרקעי 1) הוא גלאי חלקיקים, הנמצא במרכז לחקר פיזיקת חלקיקים CERN.

באמצעות ניסוי זה, וניסוי ה-UA2, התגלו בוזון Z ובוזון W, נשאי הכוח של הכוח החלש. על התרומה לניסוי ומציאת הבוזונים זכו קרלו רובייה וסימון ואן דר מיר בפרס נובל לפיזיקה.

ניסוי UA1 קיבל את שמו מכך שהיה הניסוי התת-קרקעי הראשון ב-CERN. הוא ממוקם מחוץ לשני אתרי cern המרכזיים, בנקודת חיבור על מאיץ הסופר פרוטון סינכרונטרון (SPS) אשר בין השנים 1981 ל־1991 שודרג למאיץ סופר פרוטון-אנטיפרוטון סינכרונטרון (SppS) המאיץ פרוטונים ואנטי- פרוטונים אשר מתנגשים במיקומו של הגלאי UA1.<ref></ref>

ה UA1 היה גלאי ענק ומורכב בזמנו. הוא תוכנן כגלאי בעל מטרה כללית. הגלאי היה בצורת גליל באורך של 5.8 מטרים ובעל קוטר של 2.3 מטרים המורכב משישה תאים. הוא היה תא הסחיפה הגדול ביותר בזמנו. הוא תיעד את העקבות של חלקיקים טעונים בשדה מגנטי בעוצמה של 0.7 טסלה ומדד את המומנטום שלהם, מטענם החשמלי ואת קצב איבוד האנרגיה שלהם. אטומים בתערובת הגז שכללה ארגון ואתאן התייננו כאשר עברו בקרבתם חלקיקים טעונים שנוצרו בעקבות התנגשות החלקיקים בגלאי. האלקטרונים שהשתחררו בתהליך היינון נסחפו בשדה חשמלי שיוצר על ידי כבלי שדה ונקלטו על ידי כבלי חישה. הסידור הגאומטרי של 17,000 כבלי שדה ו-6,125 כבלי חישה בתוך המאיץ איפשר להפיק [http://cds.cern.ch/record/970257?ln=en ייצוג תלת־ממדי אינטראקטיבי של אירועים פיזיקליים משוחזרים].

==קישורים חיצוניים==

== הערות שוליים ==

קטגוריה:גלאי חלקיקים
באריון אומגה

באריוני אומגה הם משפחה של האדרונים תת-אטומיים (באריונים) המיוצגים על ידי הסמל Ω (האות אומגה ביוונית). באריון אומגה יכול להיות בעלי מטען ניטרלי או בעל מטען יסודי +2, +1 או −1. באריון זה אינו מכיל קווארקי מעלה או מטה. באריון אומגה המכיל קווארקים עליונים לא צפוי להתקיים לפי המודל הסטנדרטי. הסיבה לכך היא שהמודל הסטנדרטי צופה כי אורך החיים הממוצע של הקווארקים העליונים יהיה בערך 5x10⁻²⁵ שניות, כמות זמן זו קטנה בהרבה מכמות הזמן הדרושה לאינטראקציות החזקות, ולכן קווארקים אלה לא ייצרו הדרונים בכלל, ובאריון אומגה בפרט.
באריון האומגה הראשון שנצפה, היה מסוג ⁻Ω, אשר עשוי משלושה קווארקים מוזרים, ונצפה בשנת 1964. הגילוי היה ניצחון גדול במחקר תהליכי הקווארק, מכיוון שהוא נמצא רק לאחר שקיומו, המסתו והתפרקו, שוערו בשנת 1961 על ידי הפיזיקאי האמריקאי מארי גל-מאן, ובאופן בלתי תלוי, על ידי הפיזיקאי הישראלי יובל נאמן.
חוץ מבאריון ⁻Ω, התגלה גם חלקיק אומגה מוקסם (Ωºc), ובו קווארק מוזר אחד הוחלף על ידי קווארק קסם. באריון ⁻Ω מתפרק רק באמצעות האינטראקציה החלשה ולכן יש לו אורך חיים ארוך יחסית.
מאחר שבבאריון אומגה אין קוורקי מעלה או מטה, לכולם יש איזוספין 0.

== רשימה ==
{| class="wikitable"
|+ באריוני אומגה
|-
! חלקיק !! סימון !! הרכב !! מסה במנוחה[MeV/c^2] !! ספין !! מטען[מטען יסודי e] !! מוזרות !! קסם\יופי !! תחתיות !! זמן מחצית החיים[sec]
|-
| באריון אומגה
| Ω⁻
| sss
| 1672.45±0.29
| 3/2+
| 1-
| 3-
| 0
| 0
| (8.21±0.11)×10−11
|-
| באריון אומגה מוקסם
| Ωºc
| ssc
| 2697.5±2.6
| ½+
| 0
| 2-
| 1+
| 0
| (6.9±1.2)×10−14
|-
| באריון אומגה תחתון
| Ω⁻b
| ssb
| 6054.4±6.8
| ½+
| 1-
| 2-
| 0
| 1-
| (1.13±0.53)×10−12
|-
| באריון אומגה מוקסם כפליים
| Ω⁺cc
| scc
| -
| ½+
| 1+
| 1-
| 2+
| 0
| -
|-
| באריון אומגה מוקסם תחתון
| Ωºcb
| scb
| -
| ½+
| 0
| 1-
| 1+
| 1-
| -
|-
| באריון אומגה תחתון כפליים
| Ω⁻bb
| sbb
| -
| ½+
| 1-
| 1-
| 0
| 2-
| -
|-
| באריון אומגה בעל הקסמה משולשת
| Ω⁺⁺ccc
| ccc
| -
| 3/2+
| 2+
| 0
| 3+
| 0
| -
|-
| באריון אומגה מוקסם כפליים תחתון
| Ω⁺ccb
| ccb
| -
| ½+
| 1+
| 0
| 2+
| 1-
| -
|-
| באריון אומגה מוקסם תחתון כפליים
| Ωºcbb
| cbb
| -
| ½+
| 0
| 0
| 1+
| 2-
| -
|-
| באריון אומגה תחתון משולש
| Ω⁻bbb
| bbb
| -
| 3/2+
| 1-
| 0
| 0
| 3-
| -
|-
|}

== קישורים חיצוניים ==
* [http://hyperphysics.phy-astr.gsu.edu/hbase/Particles/omega.html The Omega-Minus Baryon] 

קטגוריה:באריונים
טיפול ממוקד חמלה (CFT)

טיפול ממוקד חמלה (באנגלית: CFT; ראשי תיבות של Compassion Focused Therapy או טיפול מבוסס חמלה או אימון תודעתי בחמלה) הוא שיטת טיפול בתחום הפסיכותרפיה, שפותחה על ידי הפסיכולוג פרופ' פול גילברט. מטרת השיטה היא הקניית ניהול רגשות אפקטיבי של המטופל, תוך שימת דגש על התנהגויות המונעות מטרדה, דחף ותחושות של מתקפה עצמית.

==לקריאה נוספת==
<div class="mw-content-ltr">
* Gilbert, P. (2010). Compassion Focused Therapy. Distinctive Features. London: Routledge
* Leaviss, J., & Uttley, L. (2014). Psychotherapeutic benefits of compassion-focused therapy: an early systematic review. Psychological medicine, 45(5), 927-45
</div>

== קישורים חיצוניים ==
* נוימן, א., אלמוג, ר. [https://www.hebpsy.net/articles.asp?id=3354 רגע של חמלה לעצמי], באתר פסיכולוגיה עברית, 29 בנובמבר 2015

קטגוריה:פסיכותרפיה